REFERAT FRA ÅRSMØTET TIL MASTERS LANGRENN NORGE
24.11.17 KL 20.00 PÅ BEITOSTØLEN

Einar Vikingstad åpnet møtet og ønsket velkommen.
Erik Tronvoll ble valgt som møteleder og Berit Grosvold som referent.
Sak 1:	Årsmelding 2017
Leder leste årsmeldingen.  Ingen hadde kommentarer til denne. Årsmeldingen ble enstemmig vedtatt.
Sak 2: 	Regnskap 01.4 16– 31.03.17
Kasserer leste og kommenterte regnskapet. Det ble i år et underskudd på 41 958 kr.
Jon Fodstad har kontrollert regnskapet. Enklere system i år enn i fjor. En liten kommentar om straffeporto på frimerker, ellers var alt i orden og regnskapet ført etter gjeldende regler. Underskuddet ble tatt opp av både revisor og andre medlemmer. 
Se under neste sak om dette.
Regnskapet ble tatt opp til votering og ble enstemmig godkjent.
Elin leste og kommenterte budsjettet, og dette ble også vedtatt.
Sak 3:	Fastsette kontingent
	Under forrige sak kom det fram forslag på både økning til kr 300 og til kr 350. Styret hadde i utgangspunktet ikke gått inn for noen endring ennå, fordi vi endret for to år siden. Styret ble raskt enige om å trekke sitt forslag og gå for revisors med en økning på 50 kroner til kr 300. Dette for å unngå store underskudd framover. En regner med at det fram mot 2019 vil komme flere medlemmer pga MWC på Beitostølen.
Forslaget til revisor med en økning til kr 300 ble vedtatt mot 9 stemmer.
Sak 4:	Valg
	Leder av valgkomiteen Berit Høyvik la fram flg. innstilling:
	Leder: 				Einar Vikingstad – 1 år gj.v.
	Sekretær/kasserer:		Elin Naalsund – 2 år gj.v.		
	Styremedlem: 		Ove Bunde – 2 år gj.v.
	Styremedlem/ redaktør: 	Svein Ola Hope - 2 år gj.v.
	Revisor: 			Jon Fodstad – 1 år gj.v.
	Alle ble enstemmig valgt.
Nestleder Per Henning Wold og styremedlem Berit Grosvold var ikke på valg.
Neste års valgkomite blir: Berit Høyvik, Ivar Sveen og Åse Marit Sjursø. 
Disse ble også enstemmig valgt.

	

Div. orienteringer
Einar orienterte om nye vester og luer som vi kan få kjøpt av Ivar Sveen i løpet av helgen. Det er også mulig å bestille, hvis lageret går tomt.
Per Henning Wold hjemmesida vår på storskjerm..
MWC Beitostølen 2019: Einar orienterte om hotell- og leilighetsmuligheter. Vi forhåndsbestiller 50 stk hotellsenger og 50 stk leilighetssenger. MLN hefter ikke økonomisk for bestillingen. Leder oppfordret medlemmene til å reklamere for mesterskapet. Viktig å få med mange nordmenn på hjemmebane. Kanskje kan det dukke opp noen gamle stjerner?
Informasjon om instruksjon lørdag.
Erik Østlie kom så for å fortelle om MWC 2019. Alle skal gå i runder på 5km. De eldste i en lettere variant. Denne er ikke helt ferdig ennå. Den andre løypa er heller ikke klar for trening denne helga. Arrangementskomiteen satser på 1200 deltakere- og minst 200 nordmenn! Beito har senger nok. Medlemmene i Skimasters er de beste ambassadører, så det er viktig å spre budskapet! 
Komitéen satser på «masters lunsj» til alle deltakere til samme pris på alle restauranter og kafeer som allerede er på plass på Beito.
Det blir også en endring på starttidene; de eldste gjør seg ferdig i sin løype først (den andre løypa blir sperret av, slik at ingen skal kunne gå feil). 
Østlie nevnte også priser på hotell og leiligheter. Disse finnes på hjemmesida til Beitostølen under fanen MWC 2019.
Møtet slutt  ca kl 21.30.

[bookmark: _GoBack]
Berit Grosvold 
ref.
